אלעד צפני

אלעד צפני (נולד ב-27 ביוני 1989) הוא שחקן, סטנדאפיסט, מגיש, מרצה, קומיקאי, אושיית רשת, פרזנטור וידוען ישראלי. פרץ לתודעה בעקבות השתתפותו בעונה השלישית של תוכנית המציאות "האח הגדול". מאז השתתף בסרטים שוברי קופות וסדרות פריים טיים וכדמות ראשית ב"מותק של פסטיבל". נוסף על כך השיק מופע סטנדאפ לצד חברו ושותפו ליעוז כהן, ולהם גם סדרת רשת משותפת ופודקאסט. בעקבות הפרסום שצבר הפך צפני לקמפיינר ופרזנטור של מספר חברות בולטות כגון אל-על, איסתא, שארפ ו"טיב טעם".

צפני הוא הגבר הנמוך בישראל, ומרצה על התמודדות עם בריונות, קבלת השונה וחיזוק הביטחון העצמי. הוא משתתף גם בקמפיינים בנושאי התמודדויות של בעלי מוגבלויות.

 ביוגרפיה 

 רקע 
צפני נולד וגדל בשכונת כפר שלם בתל אביב. בהיותו נמוך קומה ייצג את ארגון וראייטי ישראל באירועי התרמה ובערבי התרמה רבים, וכן קיים ראיונות התרמה אצל דודו טופז ועינב גלילי. בצעירותו עבר ניתוח ליישור עמוד השדרה. צפני לא התגייס לצה"ל עקב בעיות בריאותיות שנובעות מגובהו הנמוך, בעקבותיהן אף חווה מוות קליני. בעקבות זאת צפני מתנייד לעיתים בכיסא גלגלים. לאחר מכן החל לעבוד כיחצ"ן מסיבות.

 קריירה 
בשנת 2010 החל את דרכו בתחום המשחק, כאשר השתתף בסרטו של אבי נשר "פעם הייתי" ובסדרה "אחד העם 101". באותה שנה פרץ לתודעה הציבורית בזכות תוכנית המציאות "האח הגדול" בעונתה השלישית. בתוכנית זכה להצלחה ואהדה בזכות אופיו הנינוח, ודמותו נחשבת לזכירה ושוברת סטיגמות. לאחר מכאן זכה בפרס "אייקון חיי הלילה של השנה" בתחרות פרסי הלילה של "XL".

צפני ניצל את הפרסום כדי להמשיך ולקדם את קריירת המשחק שלו. בשנת 2017 גילם את הדמות הראשית "מותק", טרול קסום, בפסטיבל "מותק של פסטיבל". נוסף על כך השתתף באותה שנה בסדרה "אנחנו במפה" בהובלת שלישיית מה קשור, שם גילה את דמותו של "נאור". בשנת 2018 השתתף צפני בסרט "הצלילה", סרט הביכורים של יונה רוזנקיאר, שבו גילם את אהוד. שנה לאחר מכן, שנת 2019, הופיע בסדרת הטלוויזיה הסאטירית "שב"ס" בתפקיד ציקי – אסיר נכה מקהילת הלהט"ב המתנייד בכיסא גלגלים. ב-2021 השתתף בעונה השנייה והשלישית של הסדרה "קופה ראשית" בדמותו של ליעוז, רפרנס לחברו ושותפו, ליעוז כהן. בשנת 2022 השתתף בעונה 11 של תוכנית המציאות גולסטאר. בעקבות ההצלחה לוהק לסרט ההמשך "מרוסקים: גולסטאר הסרט", סרט קומדיה העוסק בכוכבי גולסטאר. הסרט זכה להצלחה והפך במהרה לשובר קופות.

בבית האח הגדול התחבר עם הקומיקאי ליעוז כהן, ומאוחר יותר הפך לשותפו לדירה. לשניים כמה פרויקטים משותפים, לרבות הופעת סטנדאפ שעלתה בשנת 2012. משנת 2021 השניים מגישים יחד תוכנית רשת בשם "הישיבה בסלון". התוכנית הפכה אף להופעת סטנדאפ שעלתה בשיתוף "הקומדי בר".הישיבה בסלון – סטנדאפ באתר "comy" בנוסף, בשנת 2023 החלו להגיש פודקאסט ברשת "הפודיום".

צפני נבחר כפרזנטור של כמה חברות מסחריות. החברה הראשונה שבחרה בו היא חברת הנסיעות איסתא, אשר עשתה שימוש באופיו הבלייני לצורך קמפיין מוכוון לצעירים.עיצוב קמפיין הצעירים של איסתא, 7 ביוני 2011, ב-"Dezion" צפני השתתף בקמפיין במגזין התזונה "איזי לייף", שבו עמד ליד הכיתוב: "עד כמה נמוך את מוכנה לרדת?". הקמפיין עורר סערה וצונזר על ידי "ישראל היום" בטענה שהוא פוגעני. קמפיינים נוספים שהשתתף בהם: קמפיין אונליין של "דיגיטל קלאוד" לפרויקט שיווק הקרקעות בקדימה; קמפיין של רשת "טיב טעם" שבו צפני מחופש לשדון חג המולד (הקמפיין עסק ב"חופש לבחור" איזה חג לחגוג – חנוכה, כריסמס ונובי גוד) קמפיין לקידום מסכי LCD של חברת שארפ תחת הסיסמה "שארפ – יותר טוב משלך"; פרסומות של חברת המשקאות "XL" המיועדת לדיגיטל;באנו קלאסיים הפעם, 27 באוגוסט 2024, XL Israel  פרסומת של חברת התעופה אל-על לצד עברי לידר; קמפיין לחברת הפורקס הבינלאומית "AvaTrade", המספקת שירותי מסחר עצמאי בבורסה; קמפיין אינטרנטי למכון הכושר "פרופיט".

 גמדות 
צפני הוא הגבר הנמוך בישראל, וגובהו 99 ס"מ. מקור הנכות שלו הוא בגן נדיר שקיים ביהדות עיראק, אשר עלול להתפרץ רק כשלשני ההורים ישנה ההתאמה הגנטית הזאת. בעקבות ההתמודדויות שלו צפני מרצה לילדים ונוער בנושא ביטחון עצמי, קבלת השונה והתמודדות עם בריונות. דרכו של צפני להתמודד עם הנכות שלו זכתה לתגובות מעורבות. יש הרואים בהתמודדותו שירות טוב לאוכלוסיית נמוכי הקומה ויש המבקרים אותו. בין היתר ספג ביקורת על כך שהוא מאפשר שירימו אותו על הידיים כאילו היה ילד, וכן על כך שהוא מקבל את השימוש במילה "גמד" – מילה הנחשבת לעיתים משפילה. צפני השתתף בקמפיין "יוצרים תרבות שווה" של עמותת "שווים", וכן הוא פעיל בתנועת "לינק 20" במסגרת "המרוץ לשוויון", קמפיין הנגשת התחבורה הציבורית בישראל לבעלי מוגבלויות שהוא הנחה.המירוץ לשוויון, דצמבר 2019, "לינק 20". ב-2021 היה השחקן הראשי בקליפ "סוס ים" של פאר טסי ומני ממטרה, העוסק בקבלת השונה.

 פילמוגרפיה 
שנהסרט/סדרהתפקידהערות2010אחד העם 101המאהב של שולהפעם הייתיאח של סילביהסרט קולנוע2011האח הגדולעצמו2017אנחנו במפהנאורמותק של פסטיבלמותק הטרול הקסום2018הצלילהאהודסרט קולנוע2019שב"סציקי2021קופה ראשיתליעוז20222022 – גולסטארקפטן הקבוצההדרך לאילתאהודסרט קולנוע2023לבד בביתאח של איה2024מרוסקים: גולסטאר הסרטשחקן בנבחרת גולסטאר. מספר 9.5סרט קולנוע

חיים אישיים
צפני בזוגיות ומתגורר בתל אביב. חובב כדורגל, אוהד קבוצת הפועל תל אביב.

 קישורים חיצוניים 

 אלעד צפני בתוכנית "אנשים" עם נסלי ברדה




 הערות שוליים 

קטגוריה:שחקנים ישראלים
קטגוריה:כוכבי רשת ישראלים
קטגוריה:משתתפי גולסטאר
קטגוריה:משתתפי מותק של פסטיבל
קטגוריה:מתחרי האח הגדול (ישראל)
קטגוריה:נמוכי קומה
קטגוריה:בוגרי תיכון עירוני ט' (תל אביב)
קטגוריה:כפר שלם: אישים
קטגוריה:ישראלים שנולדו ב-1989